ปนะจำเดือนไม่มาประมาณ50วันแล้ว มาล่าสุดเดือนกันยายนค่ะ ตรวจการตั้งครรภ์แล้วก็ไม่ได้ท้อง ไม่มีอาการอะไรเลยค่ะ มีตกขาวมาก รู้สึกปวดท้องน้อยด้วยขวาค่ะ เคยเป็นซีสต์เมื่อ2ปีที่แล้วตรงปีกมดลูกขวา มีโอกาสจะเป็นอีกไหมคะ ถ้าไม่เป็นจะเป็นอะไรได้บ้างคะคุณ
สวัสดีค่ะ Methaporn Juarjanอาการประจำเดือนไม่มา อาจมีสาเหตุมาจาก-การตั้งครรภ์-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติการมีถุงน้ำดังกล่าวมานั้น อาจจะมีผลต่อประจำเดือนได้ คงต้องดูว่าเป็นถุงน้ำชนิดใด เกี่ยวกับการสร้างฮอร์โมนหรือไม่ร่วมด้วยชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า